Suid-Carolina verbied Suidelike vlag by wetgewershuis – praag.co.za — 20 jaar jonk!
Die goewerneur van Suid-Carolina, Nikki Haley, sal later vandag die wetsontwerp onderteken, om die besluit van die wetgewer te bekragtig. Daarna sal dit teen die wet wees om die vlag binne die omtrek van die wetgewershuis te hys.
Die herrie rondom die Suidelike vlag waaroor inwoners van die Suide van Amerika patrioties voel, volg op die beweerde skietery deur Dylan Roof in ‘n swart kerk in Charleston, Suid-Carolina op 17 Junie. Roof het na bewering 9 mense in die kerk gedood en daar is aanlynfoto’s van hom op ‘n webblad geplaas waar hy die Suidelike vlag vertoon. Hy het ook ‘n beweerde manifes geskryf waarin hy die ondergang van Rhodesië betreur en sy bewondering vir vorige Afrikanerregerings uitspreek wat hulle oor ‘n lang tyd teen ‘n swart demografiese meerderheid kon handhaaf.
Onlangse meningspeilings het egter getoon dat die meerderheid Amerikaners die Suidelike vlag as ‘n “simbool van trots” sien en nie as ‘n “simbool van rassisme” soos wat liberale dit dikwels tipeer nie.
Skrywer praagGepubliseer op 9 Julie 2015 Kategorieë Internasionale nuus, NuusSleutelwoord Dylann Roof, Suid-Carolina, Suidelike vlag
Vorige Vorige artikel: Kommer oor Prasa-ingenieur se kwalifikasies neem toe
Volgende Volgende artikel: Afrikaanse name moet van RAU-koshuise af